Forsvarsministeriet har foreslået at omskrive de mest kritiske passager i en tilsyneladende uafhængig rapport om den danske krigsdeltagelse i Afghanistan. Forløbet er et udtryk for ringeagt for den indsats, der siden 2001 har kostet 43 danske soldater livet, siger tidligere officer Mads Silberg (i midten). Fold sammen\nTirsdag d. 18. februar 2020, kl. 18.39\nForsvarsministeriets bestræbelser på at påvirke den offentlige fortælling om indsatsen i Afghanistan hører ingen steder hjemme. Det siger en af de danske officerer, der deltog i den årelange indsats i Afghanistan.\nEfter at de sidste danske kamptropper forlod landet, besluttede forligskredsen bag den danske krigsdeltagelse, at der skulle kastes lys over erfaringerne fra halvandet årtis dansk krigsdeltagelse.\nResultatet landede i 2016 i form af tre rapporter fra henholdsvis Forsvarsakademiet, Dansk Institut for Internationale Studier og konsulentfirmaet Landell Mills, som hver leverede en rapport om en del af den danske indsats.\nBerlingske kunne i weekenden dokumentere, at rapporten fra Forsvarsakademiet, som omhandler samarbejdet mellem de danske styrker og civilsamfundet i Afghanistan, blev sendt til gennemsyn i Forsvarsministeriet før publiceringen.\nMinisteriet opfordrede til at slette eller omskrive adskillige af rapportens mest kritiske konklusioner, som derefter var forsvundet, da rapporten blev præsenteret for offentligheden.\n»Det er fuldstændig utilstedeligt. Man siger offentligt, at vi skal lære af erfaringerne. Men det her vidner jo om, at der ikke er nogen vilje til rent faktisk at lære noget af indsatsen,« siger Mads Silberg.\nHan er tidligere kaptajn i Hæren, og han var i 2010 udstationeret på militærbasen Armadillo i Afghanistan. Her havde han ansvaret for netop det civilt-militære samarbejde, som bliver behandlet i rapporten fra Forsvarsakademiet. Hovedopgaven var at opbygge et godt forhold til lokalbefolkningen.\nSpørgsmålet om at belyse den danske indsats i Afghanistan har været et omstridt emne, siden den forrige regering besluttede at nedlægge Irak- og Afghanistankommissionen, og det er ikke mindst blevet aktualiseret med Washington Posts offentliggørelse af de såkaldte Afghanistan Papers, der afslørede, at tusinder af soldaters liv gik tabt i en unødigt langstrakt krig, og at den amerikanske befolkning blev vildledt med skønmalerier af krigsdeltagelsen.\nSagen om Forsvarsakademiets såkaldte erfaringsopsamling har set dagens lys, efter at Berlingske har fået aktindsigt i et udkast til rapporten, hvori ministeriet har tilføjet 27 kommentarer. Kommentarerne handler stort set kun om kritiske passager, som ministeriet foreslår, at akademiet ændrer eller sletter. I 14 af tilfældene har Forsvarsakademiet, som er en selvstændig myndighed i forsvaret, accepteret ministeriets forslag helt eller delvist, så passagerne er omskrevet eller fjernet i den færdige rapport.\nForsvarsakademiet har forklaret, at rapporten ikke udgør egentlig forskning, men at den ikke desto mindre lever op til akademiets principper for god forskning. Professor emeritus Heine Andersen fra Københavns Universitet, specialist i forskningsfrihed, har imidlertid over for Berlingske vurderet, at rapporten ikke lever op til de almindelige principper for god forskning, eftersom det ikke er nævnt med et ord, at rapporten har været sendt forbi Forsvarsministeriet for kommentarer.\nForsvarsakademiet har også forklaret, at det i enhver opgave udført for myndighederne er praksis at sende rapporterne forbi de involverede myndigheder til en »høringsproces«. Men på Københavns Universitet ville et tilsvarende forløb ikke blive accepteret, har Henrik Breitenbauch, leder af Center for Militære Studier ved Københavns Universitet, oplyst til Berlingske.\nMads Silberg var i 2010 udstationeret på militærbasen Armadillo i Afghanistan, hvor han havde ansvaret for netop det civilt-militære samarbejde, som bliver behandlet i rapporten fra Forsvarsakademiet.  Fold sammen\n»Alle problemer bliver talt ned«\nForløbet er et udtryk for ringeagt for den indsats, der siden 2001 har kostet 43 danske soldater livet, siger Mads Silberg.\n»Politikere er dygtige til at holde taler til flagdage om at respektere de danske soldater. Men dette her er respektløst i ordets bogstaveligste forstand over for de mennesker, man har sendt i krig. For hvis der er nogen, der fortjener, at det danske samfund tager krigsdeltagelsen i Afghanistan seriøst og kigger indad, så er det de mennesker, man sendte ud for at kæmpe,« siger den tidligere kaptajn.\nHan stoppede i Forsvaret i 2017 og er i dag civilt ansat. Foruden Afghanistan har han tre gange været udsendt til Balkan.\n»Sagen siger noget om berøringsangsten ved at forholde sig til den danske indsats. Alting bliver gjort mindre farligt, og alle problemer bliver talt ned.«\n»43 danske soldater mistede livet, og der er ikke nogen, der har lyst til at tage ansvar,« siger han.\nBerlingske har spurgt, om Forsvarsministeriet vurderer, at forløbet udgør en redelig måde at gennemføre en erfaringsopsamling fra Afghanistan på. Og hvorfor Forsvarsakademiet fremstår som den eneste afsender af rapporten. Det har ministeriet ikke ønsket at svare på.


Profloor Epoxy gulvmaling 6kg - Køb epoxy gulvfarver online\nDu er her: Forside > Hvad skal du male? > Gulvmaling > Profloor Epoxy Gulvmaling 6 kg - Flere Farver\nProfloor Epoxy Gulvmaling 6 kg - Flere Farver\n(Vejl. pris:999 DKK, Spar 324 DKK - *alle priser er inkl. moms)\nPiskeris til boresmaskine som passer til alle helt almindelige boremaskiner. ...\nProFloor Epoxymaling er en 2-komponent vandbaseret Epoxy gulvmaling, der primært anvendes til indendørs betongulve hvor en del slid forekommer. Epoxygulvmalingen er en meget holdbar maling, som bruges mange forskellige steder. Epoxy gulvmaling er historisk set brugt mest til garager eller værksteder. I dag er epoxyen dog en meget populær maling der bruges til mange forskellige rum i det moderne hjem. Epoxymalingen bruges i dag i mange forskellige rum, enten til trægulve med slid, betongulve hvor man ønsker en stærk og flot overflade. Epoxyen bruges også stadig til haller, værksteder og andre gulve med meget slid. Se farver i farvevælgeren (nogle farver kan kun laves i 12 kg. sæt) Dette 6 kg. sæt laves kun i lys-grå (Ral 7038), Mellemgrå (Ral 7042) og Hvid (Ral 9010). For flere farver, se 12 kg. sættet.\nGulve der males med epoxymaling skal altid være slebet inden man maler for at sikre vedhæftning. Hvis du skal være helt sikker på, at gulvet holder i en garage, så anbefaler vi at du enten primer med denne primer EP-Primer eller giver Hagmans Hjulspor i hjulsporene ovenpå malingen, da nogle typer dæk kan gå ind op opløse malingen, så vedhæftningen slipper.\nDenne ProFloor Epoxy er produceret i Danmark og er i bedste kvalitet. Husk hvis du maler på ubehandlede overflader, som f.eks. nylavede betongulve eller nylavede gulve hvor der er brugt flydespartel, så skal første lag fortyndes med 10% vand. Vær også obs. på at hvis du har brugt flydespartel, så skal dette være godkendt til at male ovenpå.\nTræ og Beton\nEn hurtig guide til effektiv brug af ProFloor Epoxy\nHvis du anvender malingen på nye betongulve, skal du være opmærksom på, at de skal have hærdet mindst en uge, være tørre og afrenset for snavs, olie o.lign. inden. Det er meget vigtigt at gulvene er helt rene, fri for støv og andet skidt inden der males for at sikre vedhæftning på underlaget.\nProfloor Epoxygulvmaling 6 kg's sæt påføres med pensel eller rulle ad to omgange. Vær opmærksom på, at der er god ventilering, så vandet fordamper, inden farven hærdes. Er luftfugtigheden over 85 %, kan der blive dannet en mat og skjoldet overflade. Det er vigtigt, at malingen påføres vådt i vådt ved overgang mellem pensel og rulle, så der ikke bliver nuanceforskelle.\nOverfladetemperaturen skal min. være +10° C. Det anbefales, at du anvender beskyttelse mod stænkning.\n4-7 m2 pr. kilo (afhængig af underlag)\n1,2 kg pr. liter\n53 vægt %, 46 vol. %\nBerøringstør: 14 - 18 timer


Litteratur og seksualitet - H.C. Andersen\nLitteratur og seksualitet\nAndersen havde tilsyneladende selv den teori, at hans digteriske kreativitet afhang af hans seksuelle uskyld. Freud udarbejdede få år senere en teori med et lignende indhold. Kunst bliver til gennem en sublimering eller forfinelse af seksualdriften.\nFreuds teori er siden blevet både afvist som for simpel og udarbejdet videre i mere raffinerede former. Det er påfaldende, at Andersen i mange af sine tekster, også i Improvisatoren, forbinder sex med social undertrykkelse. De fattige er nødt til at sælge deres krop og holdes dermed nede socialt og psykisk. Og de velhavende fornedrer sig selv psykisk gennem deres undertrykkelse af andre.\nAntonio får til slut sin elskede, men kun fordi hun er et ukropsligt væsen. H.C. Andersen Hans Christian Andersen HCA HCA2005 - H.C. Andersen Liv & værk - H.C. Andersen Undervisning - H.C. Andersen HCA2005 Fonden - H.C. Andersen Visitdenmark - H.C. Andersen\nAntonio får til slut sin elskede, men kun fordi hun er et ukropsligt væsen.


Acoustic Guitar Pickup ⇒ Find webshop\nHjemAcoustic Guitar Pickup\nEn lang række online webshops tilbyder i øjeblikket mange forskellige fragttyper. Den mest benyttede er lige nu at få sendt til en pakkeshop, fordi du så har fuld fleksibilitet til at hente dine varer præcis når det passer dig. Fragtmuligheden er jo rigtig uproblematisk, samt tit endda den prisbilligste leveringsform ved køb af Acoustic Guitar Pickup.\nDu kunne på samme måde prøve at få ordren sendt til din bolig eller ud på dit arbejde. Fragttypen viser sig desværre en smule mere pebret, men endvidere temmelig let gængelig. Den mest letkøbte leveringsform kan ikke benægtes at være selv at hente varerne, som dog nødvendiggør at du opholder dig med kort afstand til online firmaets hjemsted.\nFragtperioden på er jo yderst bestemmende ifald vi behøver produkterne inden for kort tid, og i det øjemed er det forholdsvis aktuelt at man finder den estimerede leveringsdato ved det pågældende produkt.\nEn hel del internet selskaber giver muligheden for dag-til-dag levering på masser af produkter, eksempelvis Acoustic Guitar Pickup, men det påkræver at bestillingen placeres tidligere end et fast klokkeslæt, så at de har udsigt til at kunne nå at få de nye varer ekspederet inden logistikmedarbejderne drager hjemad.\nVisse forhandlere på nettet yder gratis levering, men i reglen er det kun gældende hvis du bestiller for et præcist beløb. I øvrigt må man tage den mindst kostelige fragttype, som tit – uden hensyn til om du befinder sig i Helsingør, Grenaa eller Grindsted – er at få kørt pakken til en pakkeshop.\nDet er efterhånden ret uproblematisk for almindelige mennesker at finde information om priser i blandt flere outlets på nettet, og ergo har langt de fleste e-forretninger været nødt til at nedskære udsalgspriserne på en række af deres varer – til børn, og tillige også til herrer og damer – drastisk, og endda nogle gange tilbyde levering uden gebyr.\nDet kan dog immervæk vise sig profitabelt at besigtige enkelte internet webshops efter rabat på Acoustic Guitar Pickup forinden du bestiller, således at man er garanteret at opnå den prisbilligste pris.\nMan må blot være klar over, at såfremt en butik på nettet tilbyder en vare til en pris som virker besynderligt tiltalende, burde det ofte være et signal om en snydagtig internet shop. Bestillinger med betalingskort er imidlertid omfattet af en bestemmelse, der forsvarer os imod uægte e-handler.\nVi slår generelt et slag for kortbestillinger eller betalinger med mobilen. Alternativt kan du anvende en afbetalingsløsning som eksempelvis ViaBill, såfremt du higer efter at dække prisen over en periode.\nForud for at folk bestiller i en e-handler kan de uden tvivl sætte sig ind i e-shoppens forretningsvilkår, det er dog almindeligvis en tidskrævende opgave.\nEn anden mulighed kan derfor være at bemærke hvorvidt internet firmaet er e-mærke godkendt, da det ofte er et tegn på at internet webshoppen imødekommer de gældende danske regler, og at internet virksomheden rutinemæssigt føres tilsyn med af eksperter som har indsigt i de gældende love. Derudover tilbydes du anledning til at blive assisteret, hvis du oplever problemer med dit køb.\nTilmed anbefales det at du er obs på de mest vedkommende vedtægter der har indvirkning på købet, som fx hvilken byttepolitik internet shoppen bruger. I den forbindelse er det virkelig vigtigt, at man stadig sikrer sin faktura e-mail, således man senere kan bevidne sit køb af Acoustic Guitar Pickup, hvad end du skal shoppe til en mand eller kvinde.\nTrustpilot byder på regulære gunstige løsninger til at kortlægge en længere række øvrige forbrugeres opfattelser og af den grund tilråder vi, at du kigger på internet selskabets omtaler af Acoustic Guitar Pickup forinden du placerer din ordre.\nFacebook præsterer endvidere evigt ønskværdige metoder til at få indsigt i internet webshoppens pålidelighed. Herinde ses en række e-butikker som giver kunderne mulighed for at sammensætte en bedømmelse af deres købsoplevelse, hvilket ydermere må udnyttes til vurdering af kundetilfredsheden.\nDenne side er finansieret af reklamer. Vi har samarbejder med en del forretninger på nettet eftersom vi fremviser deres produkter, og får godtgørelse hvis en af vores brugere gennemfører en ordre.\nFakta angående tilbud og netshops understøttes ofte, men det er ikke muligt for os at give garantier imod reguleringer der muligvis er udført siden sidste opdatering af vores oplysninger.


Boost dit forårshumør: Se hvordan - fit living\nHøjt humør hele vinteren: Se her hvordan\nBoost Højt humør hele vinteren: Se her hvordan\nAf: Christina Bølling , 03. februar 2016\nDu kender det sikkert − dit humør er bare bedre om sommeren, hvor solen skinner, og det aldrig rigtigt bliver mørkt. Men hvad nu, hvis de mørke vintermåneder kunne blive lige så glade som fx juli? Se her, hvordan du gør.\nSpis chokolade – med god samvittighedMørk chokolade gør os glade − det har du sikkert hørt. Men ved du også, hvor lang tid effekten varer ved? Ifølge de tyske forskere Macht og Mueller holder et chokoladefix præcist 180 sekunder. Undersøgelsen viste dog også, at lykkefølelsen, som blandt andet skyldes kemiske reaktioner i hjernen, ofte afløses af skyldfølelse. Med andre ord: Nyd din chokolade de tre minutter, den varer! Kilder: Psychology Today og Appetite/PubMed Dyrk motion Motivation og mørke går ikke umiddelbart hånd i hånd. Men vil du booste dit vinterhumør og løfte din energi, er det altså bare med at komme af sted. Træning er den bedste vej til mere overskud, og i modsætning til f.eks. terapi og psykologsamtaler er det ganske gratis. 30 minutters intens motion dagligt har vist sig at reducere symptomer på depression betydeligt. Ligeledes bekæmper motion træthed, koncentrationsbesvær, appetitløshed eller, omvendt, overspisning. I forhold til den mængde tid, du investerer, har motion den største humør- og energigivende effekt. Virkningen holder i op til 12 timer!Kilde: Sundhedsstyrelsen SMIIIL!Får du også røde knopper ved tanken om latterkurser og positive floskler om: „at se muligheder i stedet for problemer”. Trøst dig med, at du ikke er alene. Og det er heller ikke din skyld, at du føler dig ekstra træt her om vinteren. Du kan give naturen og det manglende lys skylden. Ikke desto mindre hjælper det at smile, også selv om smilet starter med at være falsk og påtaget. Psykologiske undersøgelser af kvinder, der har fået fjernet den dybe bekymringsrynke mellem øjenbrynene via botox-behandlinger, viser, at de er gladere (og det er ikke bare, fordi rynken ikke længere kan ses). Hjernen sender nemlig hormoner ud, der passer til vores ansigtsudtryk.Øvelse: Luk øjnene, træk vejret roligt uden at forcere åndedrættet, slap af, og træk op i begge mundvige. Send så smilet indad. Det får straks dit humør til at stige.Kilde: Scientific American og Yoga Journal 3 alternative tipsMASSAGE: Massage øger produktionen af velværehormoner i kroppen. Derfor kan det være en god idé at sætte lidt ekstra tid af til selvforkælelse her om vinteren.KIROPRAKTIK: Vidste du, at der bliver frigivet endorfiner ved kiropraktisk manipulationsbehandling? Det er ganske vist et kort kick, men lidt har også ret. TERAPI: Du skaber dine egne tanker, og dine tanker påvirker dit humør. Prøv kognitiv terapi, hvis du har det med at blive en sortseer her om vinteren.Bliv hundeejer… eller forelsk dig i et andet pelsdyr, f.eks. en kat eller en hest. Især om vinteren, hvor lykkehormonerne bliver skruet ned på lavt blus i takt med mængden af dagslys, kan du have gavn af et kæledyr. Udenlandske studier dokumenterer en positiv virkning af kæledyr på både serotonin-balancen og i forhold til hjerte-kar-sygdomme. Atter andre undersøgelser viser, at patienter får brug for lavere doser medicin, hvis de anskaffer sig en hund. Samværet med hunde udløser prolaktin (tilfredshedshormon) og oxitocin (tilknytningshormon). Endelig sænker det også stresshormonet kortisol.Kilde: University of Missouri–Columbia Få mere dagslysHvem har ikke prøvet at vågne op en morgen og være i strålende humør, bare fordi sollyset danser ind gennem vinduet? Ifølge undersøgelser fra Colombia University Medical Center kan du løfte dit morgenhumør adskillige grader ved at vågne i et lyst soveværelse. Prøv at lade gardinerne være trukket fra, eller slut natlampen til en elektrisk timer, så den tænder automatisk 15 minutter før, du skal op. Det simulerer solopgang, og dit indre ur vil elske det. Alternativt kan du ønske dig et vækkeur med indbygget lysvirkning. Hvis du har tid, kan du også gå en tur, lige når det bliver lyst. Det tidlige dagslys påvirker nemlig kroppen mere end det lys, der møder os senere på dagen.Kilde: SelfGå tidligt i sengDet er, når du hviler dig, at dine muskler vokser − ikke mens du kampsveder i træningscentret. Hvile og aktivitet er tæt forbundet. På samme måde er din dagsform og energi helt afhængig af, at du får din nattesøvn. Ifølge personlig træner Anna Bogdanova kan søvn rette op på ubalancer i kroppen. Den rette mængde søvn giver bedre appetitregulering, mere effektiv fedtforbrænding, en mere solid muskelopbygning plus en række mentale fordele såsom bedre indlæringsevne og koncentration. Prøv at gå i seng kl. 21 mindst én aften om ugen og kl. 22 de andre dage. Sæt sex i kalenderen Endorfin og dopamin er to velkendte hormoner, som du sikkert hovedsageligt har hørt tale om i forbindelse med intens løbetræning. Men du behøver ikke snøre løbeskoene for at få et „hormonrush”, for en omgang hverdagssex giver, kemisk set, det samme. Sex udløser både endorfiner, der er en slags naturlig smertelindrer, prolaktin (tilfredshedshormon), oxitocin (krammehormon) og dopamin (feel-goodhormon). Kilde: Self Spis (sundt) fedtJunkfood medfører junkmood. Den bedste måde at blive gode venner med kroppens hormoner i vinterhalvåret på er at vælge fødevarer, der tilfører gode sager til kroppen og gå i en stor bue uden om dem, der gør det modsatte – sukker, transfedtsyrer og tilsætningsstoffer. Ifølge University of Pittsburg er der en sammenhæng mellem lave niveauer af omega-3-fedtsyrer og depression, så sørg for at spise sunde fedtstoffer gennem hele vinteren: Fede fisk og paranødder er alle tiders anti-junkfood. Husk også masser af grønsager, for de er rige på vitaminer, mineraler og plantestoffer, der løfter energiniveauet og tømmer dine fedtceller samtidig. Lyse tanker indeni er vigtigere end solskin udenfor! På samme måde som motion, kost og dagslys påvirker dit humør og dine tanker, kan dine tanker også påvirke alt det andet. Dårligt humør forhindrer os i at se, at solen skinner, og det kan udløse trang til at spise fede og søde sager bare for kortvarigt at dulme de ubehagelige følelser. Undersøgelser viser, at kognitiv terapi, som tager udgangspunkt i vores evne til at styre tankerne væk fra det negative og i retning af det konstruktive, ændrer hjernens kemi. Positive tanker sætter gang i produktionen af signalstoffer. Den enkleste måde at booste vinterhumøret på er derfor at klodse bremsen i over for din indre kritiker. Kilde: Psychology Today 9 SNACKS, DER GØR DIG GLAD1 Peanutbutter2 Banan3 Popcorn4 Avokado5 Ost6 Fuldkornsbrød7 Solsikkefrø8 Ærter9 LakridsrodsteSE OGSÅ: Ole Henriksen: Jeg smiler jo ikke hele tidenSE OGSÅ: Bliv 7 gange sundere på 7 dage\nMave & ryg | 8. aug 2016


En kulinarisk totaloplevelse - BEST OF Nordsjælland\nDen 21. maj blev dagen, hvor RESTAURANT JONSTRUP igen kunne slå dørene op efter mere end to måneders nedlukning af de lokale restauranter. Dermed kunne de starte dagen med at gøre det, rigtigt mange synes, de er allerbedst til, nemlig at svinge gryderne og stege på panderne.\nDet blev til 2 nye 5-retters menuer, hvor der som altid blev tryllet med råvarerne, og som mange gæster fik mulighed for at nyde.\nGenerelt har RESTAURANT JONSTRUP udelukkende oplevet en fantastisk opbakning fra lokalbefolkning efter en ellers meget svær tid under nedlukningen i forbindelse med COVID-19. Restaurantens indehaver og mesterkok Nicolai Hansen var overvældet og meget glad for at kunne rapportere om fulde huse allerede på åbningsdagen og flere dage / uger frem. Desuden har han været glad for at kunne konstatere, at myndighedernes mange nye retningslinjer ikke som sådan har fået den store betydning for selve restaurationsdriften, da RESTAURANT JONSTRUP altid har holdt god afstand mellem bordene.\nSmag på RESTAURANT JONSTRUP\nPå den idylliske restaurant kan du nyde de menuer, som personalet knokler for hele tiden at gøre bedre - to menuer á fem retter, hvoraf én er med kød og den anden med fisk. Bordbestilling kan foretages på telefon: +45 4465 7540.\nMenuerne er konsekvent sæsonbetingede. Umiddelbart efter genåbningen blev der lagt ud med kalvemørbrad, helstegt rødspættefilet, nybølgede ærter, asparges og et væld af skønne, lokale sæsonvarer. Dermed er der som altid på RESTAURANT JONSTRUP sat fokus på den gode smag og fantastiske råvarer i et kreativt køkken med venligt personale og fremragende betjening, som giver appetit på mere.\nFarveeksplosion og smag = en eminent cocktail\n... Og som om det ikke altsammen var nok, beder vi dig lige om at kaste et blik på billedet ovenfor: En lille appetizer af grillet tun, aioli, crouton og friskplukket grønt, der mere end noget andet viser farve-eksplosionerne i RESTAURANT JONSTRUPs køkken.


Vikingernes fimbulvinter bygger på virkelige hændelser | Historienet.dk\nVikingerne frygtede fimbulvinteren, som ville udløse hungersnød og indvarsle verdens undergang. Beretningerne er ikke fri fantasi, mener forskerne. Fimbulvinteren har sin rod i året 536 e.Kr.\nAlene ordet fimbulvinter kunne få vikingerne til at skælve. Fimbulvinteren indvarslede et iskoldt mareridt af sult og krig, før verden gik under i ragnarok, hedder det i værket “Den yngre edda”.\nDet middelalderlige bogværk rummer vikingernes digte, der blev skrevet ned omkring år 1220 af den islandske historiker Snorri Sturluson. Digtsamlingen regnes i dag for den bedste kilde til forståelsen af vikingernes tro.\nIfølge Den yngre edda var der nok at være bange for: “Tre vintre går ud i ét uden somre imellem”.\nDen iskolde, solløse periode beskrives i eddadigtet “Vølvens spådom” som “en sværdtid, skjoldtid – før verden forgår”.\nI årtier har forskerne afskrevet fimbulvinteren som en myte – på linje med de drager og hekse, som vikingerne også troede på. Men nye forskningsresultater tyder på, at den dødbringende vinter fandt sted i jernalderen og ramte vikingernes forfædre i Norden.\nFimbulvinteren var åbenbart så grusom, at beretningen om den blev en lige så kendt del af vikingernes asetro som Odin, Thor og Midgårdsormen.\nVulkan udløste istid\nKatastrofen begyndte med et vulkanudbrud, som forskere har fundet spor af i Alperne.\nDigtene i Den yngre edda handler mest om nordiske guder og stammer fra vikingetiden. I generationer blev digtene overleveret mundtligt, indtil Islands mest magtfulde mand, Snorri Sturluson, skrev dem ned.\nI år 536 e.Kr. gik vulkanen Katla i udbrud på Island og udløste en klimakatastrofe. Store mængder lava og underjordiske gasser væltede op fra dybet. Fra Grønland til Kina fyldte det gigantiske vulkanudbrud atmosfæren med røg og tåge.\nEt væld af skriftlige kilder fra 536 fortæller samstemmende: Solen blev sløret, høsten slog fejl, og folk sultede. Irske årbøger beretter om hungersnød, mens kinesiske krønikeskrivere observerede sne midt om sommeren.\nIfølge den romerske historiker Cassiodorus (ca. 490-590 e.Kr.) skinnede solen det år blot et par timer om dagen – fra en himmel fyldt med mørke skyer. Ved at undersøge iskerner fra den grønlandske indlandsis fandt forskere fra NASA allerede i 1983 vulkanske spor fra år 536.\n“Kineserne prøvede at spå om fremtiden ved at kigge på stjernebilleder, men i år 536 var de væk!” Jeanette Varberg, arkæolog og museumsinspektør.\nNASA’s mistanke om en uhyggelig katastrofe blev styrket, da eksperter undersøgte gamle kinesiske beskrivelser af stjernehimlen, forklarer en af Nordens førende eksperter i vikingerne og deres forfædre: Jeanette Varberg, der er arkæolog og museumsinspektør på Nationalmuseet.\n“Kineserne prøvede at spå om fremtiden ved at kigge på stjernebilleder, men i 536 var de væk! Der var en tåge over stjernerne. Det er også blevet bekræftet af mesopotamiske kilder”, forklarer Varberg.\nSiden opdagelsen i 1983 har forskerne forsøgt at lokalisere vulkanen, der udløste fimbulvinteren. Ilopango i El Salvador var længe under mistanke, men i dag hælder de fleste forskere til en islandsk vulkan.\n“Analyser af en glassplint fra år 536 – fundet i isen i De Schweiziske Alper – peger på Katla. Det er som et kemisk fingeraftryk”, siger Varberg.\nVulkanen Katla ligger delvist under gletsjeren Mýrdalsjökull i det sydlige Island. Katla var længe yderst aktiv – mellem 930 og 1918 var vulkanen i udbrud mindst 20 gange. Ingen af dem dog så voldsomt som i år 536.\nKatlas voldsomme udbrud indhyllede den nordlige halvkugle i tåge, og hen over de næste måneder faldt sommertemperaturen tre-fire grader. Resultatet var ifølge Varberg “den værste nedkøling i 2.000 år”.\nFire grader lyder måske ikke umiddelbart af alverden, men temperaturudsvinget var nok til at gøre 536 til “det værste år at leve i”, mener historikeren Michael McCormick, der er professor ved Harvard University i USA.\nVarberg er enig og understreger, at solens svage stråler gik hårdest ud over vikingernes forfædre højt mod nord:\n“Kulden varede i tre år i Irland, men op til 10 år i Nordskandinavien. I Sydeuropa er temperaturudsving ikke så fatale, men i det nordlige Skandinavien levede folk i forvejen på kanten”.\nUden tilstrækkeligt sollys modnede kornet ikke på jernalderbøndernes marker, men gik i stedet i forrådnelse. Da vikingernes forfædre var bønder, resulterede fejlslagen høst i hungersnød – især i Norge, hvor arkæologerne har fundet spor af markante ændringer i 500-tallet.\nI sin bog “Viking” gennemgår Jeanette Varberg bl.a. forskernes viden om fimbulvinteren.\nSpor af hungersnøden ses fx i landsbyen Landa i Sydvestnorge, der havde været beboet i 2.000 år, men blev forladt omkring år 536. Længere nordpå i Norge tyder fraværet af arkæologiske fund fra 500-tallet på, at befolkningstallet dalede drastisk.\n“Arkæologerne burde have fundet noget, men der er intet! Der er altså statistisk grundlag for at sige, at noget usædvanligt må være hændt”, mener Varberg.\nPollenanalyser bekræfter billedet. Forskere har analyseret pollen i knap 1.500 år gammel tørv, der blev gravet op i Sverige og Norge. Marker, der dyrkes, vrimler med pollen fra korn og græs, men i det nordlige Sverige og Norge rummer tørv fra midten af 500-tallet stort set ingen græspollen – fordi store områder stod uopdyrkede og sprang i skov efter fimbulvinteren.\nSvenske arkæologer skønner, at halvdelen af alle bebyggelser i Mälardalen nær Stockholm blev forladt i 500-tallet. Det samme gælder Öland og Gotland. Nogle flygtede formentlig mod syd, andre omkom. Forskere regner med, at Nordskandinaviens befolkning blev halveret i årene efter 536.\nFra får fik vikingernes forfædre uld og kød.\nSolen betød liv eller død for vikingernes forfædre\nI 500-tallet var Norden beboet af bønder, som dyrkede jorden og var dybt afhængige af årets få lune sommermåneder.\nPå mange måder levede vikingernes forfædre et liv, der lignede deres berømte efterkommeres. I 500-tallet handlede de med omverdenen, var underlagt en lokal hersker og dyrkede jorden for at kunne forsørge deres familie.\nHusdyr som får, geder, svin og køer udgjorde en vigtig del af husholdningen, og det meste af året græssede de på enge nær gården. Når vinteren satte ind, blev de fleste dyr slagtet og kødet røget, tørret eller saltet for at kunne holde sig.\nKun avlsdyr overvintrede i stalden, men de krævede meget hø. Kolde somre med dårlig græs-vækst var katastrofale for vikingernes forfædre, fordi de ikke kunne skaffe nok hø, før vinteren satte ind.\nBønderne dyrkede desuden byg, hvede og havre. Hvis sommeren var kold, svigtede høsten, og så havde bønderne mindre forråd til at fremstille grød og brød af, der udgjorde grundstenene i datidens kost.\nSelvom forskerne regner med, at Den yngre eddas beskrivelse af konstant kulde er en overdrivelse, viser dendrokronologi, at der var tale om en klimakatastrofe.\nDendrokronologi er studier af træers årringe. Fundne stolper af træ, der er fældet i årtierne efter 536, viser tydeligt, at sollyset svigtede.\n“Hvis træet har en bred årring, har det været et godt år med stor vækst. Men årringene er næsten usynlige under fimbulvinteren”, forklarer Varberg.\nMens sporene af fimbulvinteren er tydeligst i Norge og Sverige, er de mindre markante i Danmark. Ifølge Varberg skyldes det, at klimaet i det sydlige Skandinavien var mildere, og befolkningen derfor hurtigere kom til hægterne efter kuldeperioden.\nHelt slap danerne dog ikke. Fund af store guldskatte, der blev begravet i 500-tallet, tyder på, at bønderne i Danmark ofrede formuer til guderne for at få sol og varme.\nSult fik Norden til at ofre guld\nNordens største guldfund stammer fra 500-tallet. Flere eksperter kæder ofringerne sammen med klimakrisen i 536.\nI 1859 opdagede en fattig bonde Norges største guldskat fra jernalderen. Blandt de 37 genstande er bl.a. brakteater (dekorerede guldplader) og medaljoner med indlagte granater. Skatten dateres til den første halvdel af 500-tallet, hvor Skandinavien blev ramt af kulde.\nOver hele Norden forvoldte det kolde klima i midten af 530’erne så svære kvaler, at historien om lidelserne ifølge historikernes teori blev genfortalt i generationer.\nUlve åd solen og månen\nVed vikingetidens begyndelse 200-250 år senere var forfædrenes lidelser blevet til en begivenhed, der ville gentage sig engang i fremtiden: Den grusomme fimbulvetr – oldnordisk for hovedvinter eller vinteren over alle vintre.\n“Da fyger sneen fra alle retninger. Frosten er da streng og vindene skarpe. Solen gavner intet”, beretter Den yngre edda.\nVikingernes dommedagsprofeti nøjedes ikke med at advare om kulde. Nøden ville resultere i “kampe i hele verden. Da dræber brødre hinanden af griskhed, og ingen skåner fædre eller sønner for manddrab”.\n“Stjernerne på himlen forsvinder. Da sker det tillige, at hele jorden og bjergene ryster,...”. Vikinge-digt om fimbulvinteren.\nI kølvandet på menneskenes blodsudgydelser ville ulve sluge hhv. solen og månen og verden havne i mørke.\n“Stjernerne på himlen forsvinder. Da sker det tillige, at hele jorden og bjergene ryster, så træerne løsnes fra grunden, og bjergene ramler, mens alle lænker og bånd brister og rykkes over. Da slipper Fenrisulven fri”, hedder det i Den yngre edda.\nNår Fenrisulven rev sig løs, begyndte ifølge myterne selve ragnarok – kampen mellem guder og jætter – der ville slutte med verdens undergang.\nDe eneste overlevende mennesker efter fimbulvinteren og ragnarok ville ifølge Den yngre edda være parret Liv og Livtraser, der – som Biblens Adam og Eva – sørgede for at sætte børn i den nye og bedre verden.\nEnd ikke guderne ville overleve ragnarok, mente vikingerne. Først ville Thor dræbe Midgårdsormen, men tordenguden ville synke sammen blot ni skridt senere, når slangens gift gjorde det af med ham.\nVikingerne efterlod sig ingen længere tekster. De eneste ord fra vikingetiden, som ikke har været gennem en kristen munks manipulerende redigering, er teksterne på runesten.\nDerfor er der gennem tiderne blevet forsket ivrigt i inskriptionerne, og én af dem synes at bekræfte, at vikingernes fimbulvinter bygger på det kvalfulde år 536.\nI begyndelsen af 800-tallet rejste vikinger en runesten nær søen Vättern i Sverige. Den gådefulde sten i Rök prydes af Nordens længste runeindskrift og nævner bl.a. en dramatisk begivenhed “for ni generationer siden”.\nMens de fleste historikere kæder katastrofen sammen med begivenheder, der fandt sted i 400-tallet, mener den svenske fimbulvinter-forsker Bo Gräslund, at Rökstenen henviser til vinteren 536.\nHvis vikingerne regnede 25-30 år for en generation, passer Rökstenens omtale af en katastrofe for ni generationer siden med fimbulvinteren.\nMens klimakatastrofen i 536 og de efterfølgende år er relativt godt belyst, kniber det med den del af fimbulvinteren, som handler om, at brødre førte krig mod hinanden.\n“Vi har ingen beviser på krig”, erkender Varberg.\nBeretninger om krig og blodsudgydelser under fimbulvinteren kan være føjet til i 800-900-tallet for at få spådommen til at passe bedre ind i vikingernes beretninger om gudernes evige kamp mod jætterne.\nLÆS MERE OM FIMBULVINTEREN\nBo Gräslund: Fimbulvintern, Ragnarök och klimatkrisen år 536-537 e. Kr. Læs den her.\n🎧 MYTEKNUSERNE | EP. 4: Tre sejlivede vikingemyter


Skeletter i skabet.\nantivoksen, brok, hjælp, voksenpoints\n.. næsten bogstavelig talt. For hjemme ved mig pt., der roder der. Meget endda, hvilket må siges ikké at være mig. Det plejer ligesom at være Kit’s lod, og så plejer jeg at være pernittengryn nazi. Men pt. ligner mit hjem mere Jerusalems ødelæggelser.\nDet startede i sidste uge, da jeg skulle have et nyt køleskab, på den der akutte ups-lågen-falder-af-måde. For det er begrænset hvor længe, man gider løfte sådan en af og på, hver gang man vil have en mad.\nSå et par dages research på dba.dk, dukkede der et flot og næsten ubrugt eksemplar op. Men det viste sig, mit øjemål ikke er særlig fantastisk. For kom hjem med et stort, lækkert køleskab, som ikké passede ind i hullet. Pis altså. Så min kære kæreste fløj hjem efter sin boremaskine, og vi lod overskabet afgå ved døden.\nMen sagen er så den, at netop overskabet er et af mine mange “tænk, den får jeg nok brug for en dag” rodeskabe. Og kæft, der var meget lort bagved kaffekrukken og mel/havregryn patentglassene, som står yderst. Jeg nævner i flæng; retro brødrister, jeg ikke vidste jeg havde, blender som ikke virker, kakaopulver jeg stjal fra min praktikplads i Skagen (3,5 år gammelt), skøre Disney dåser, hjemmelavet müsli i en Thise-skyr-spand med emballagedato fra 2014 osv. osv.\nOg så fik jeg pludselig fnidder. GIGA fnidder. Helt hvor det kribler fra fingre og tæer, helt op i hjernen. For vidste jo godt, at de andre skabe også flød og gemte på et utal af ting, jeg ikke bruger. Og pludselig, kunne jeg slet ikke tage det.\nSå jeg talte til ti og skred hjem til min kæreste, spiste udemad og lod somom det ikke fandtes.\nMen da jeg kom hjem tirsdag eftermiddag, tog jeg en dyb indånding og gik i gang.\nSå her får I status på 1. halvleg:\nHar følgende poser stående i stuen:\n1 styk med: Skæve og misfarvede tupperwares (9 styk + 7 ubestemmelige låg).\n1 styk med: Disneydåser og hærgede spækbrætter.\n1 styk med: Blandede ildfaste minifade med skår + lasangefad med indebrændte pletter.\n1 styk med: 3 vinkarafler, 1 rusten Bodum stempelkande, 1 mini termoflaske fra Søstrene Grene.\n1 styk med: Gammel brødrister + blender + dele til min forlængst udsmidte minihakker (?).\n1 styk med: Bestik med flyvrust, to gamle pander (havde 6?!) med ingen slip-let tilbage.\n1 styk med: Loppefund ala “sikke en bedårende lille glaskrukke med låg”-bras.\nHar følgende ærinder klaret:\nSat afmonterede overskab i kælderen, så næste lejer kan få dem op.\nAfleveret 2 poser tøj/sko til Genbrug (oprydningspanikken fortsatte lige til gaderoben).\nGået hen i “småtbrandbart containeren” med køleskabshylder/skuffe fra gammel køler.\nHandlet nye tupperwares, spækbrækker og køkkenredskaber i Ikea igår. Og et rigtig fint bestik i Genbrug.\nSå mangler ‘kun’ at:\nSmide 7 overstående poser ud på losseren.\nGøre alle køkkenskabe rene, omrokere og evt. smide mere ud af de skabe, jeg ikké har nået (glæder mig ikke til krydderiskabet). Er I sindssyge, hvor er der mange krummer, støvfnug og krymmel-hjerter alene i bestikskufferne.\nGøre rent generelt. Alt synes slimet, rodet og støvet efter det her cirkus.\nGå ned med flasker.\nOverveje om jeg tør gå i gang med skabet i gangen. Også kendt som “skeletskabet fra Helvede”\nIkke skyde nogle under eller efter processen (klart det sværeste).\nI det mindste er køleskabet da pænt:\nPs. Hvem sender en husalf?\nSeptember 16, 2016 at 7:29 pm Reply\nHa ha ha ha åh føler lidt med dig. Vi har et, okay nok to, skabe jeg helst ikke vil kigge i:)\nSeptember 17, 2016 at 6:06 am Reply\nÅh åh, den slags trækker tænder ud. Ja, hvem der bare havde en husalf eller to. Hvis jeg havde to, måtte du låne den ene 🙂\nSeptember 17, 2016 at 8:41 am Reply\nKender det alt for godt, når først man sætter sig noget i hovedet så er man pludseligt nød til at gøre for meget og så bliver man pludselig helt træt. Men hvor er det sejt og jeg er sikker på du bliver hammer glad når det hele er overstået. Sender en spandfuld positiv energi til dig..\nSeptember 17, 2016 at 10:00 pm Reply\nTak, er stadig ikke kommet af med rodet, sjovt nok – energispanden tages i brug i morgen efter barnedåb 😉\nSeptember 17, 2016 at 10:01 pm Reply\nDu er en sveske B-)\nHaha, det er skrækkeligt hvor meget bras de kan gemme på :p


Akutbil Svar fra Region Hovedstaden\nAkutbil: Svar fra Region Hovedstaden\nMedlem af regionsrådet har fået svar på de mange spørgsmål han har stillet efter 3-årigs død på Bornholm.\nma 13.02.2017, 12:02\nRegionsrådsmedlem for Enhedslisten Torben Kjær, der udover at være medlem af regionsrådet sidder i Danske Regioners Sundhedsudvalg, har tidligere fremsendt en række spørgsmål til Region Hovedstaden med udgangspunkt i den tragiske sag fra Bornholm, hvor treårige Htaw fra Nexø afgik ved døden.\nAkutbilen var ikke optimalt i drift da dødsfaldet indtraf, og siden da er bølgerne gået højt for at få en forsvarlig bemanding af akutbilen på Bornholm.\nTorben Kjær spørger blandt andet Region Hovedstaden ind til, om Bornholmernes overlevelseschancer er ringere, når akutlægebilen ikke er bemandet med en læge i aften og nattetimerne:\n- Er det således korrekt, at borgere på Bornholm i visse situationer må forvente at have mindre overlevelseschancer mellem kl. 18.30-8.30, hvor akutlægebilen er bemandet\nmed paramediciner end mellem kl. 8.30-18.30, hvor akutlægebilen er bemandet med læge og/eller anæstesisygeplejerske, der kan anvende akutlægebilens livreddende udstyr?, spørger Torben Kjær og supplerer med følgende spørgsmål:\n-Har regionen kalkuleret med, at der kan ske flere dødsfald mellem kl. 18.30-8-30 med paramedicinere på akutlægebilen, som ikke er uddannet til at anvende al bilens\nlivreddende udstyr samt som følge af den øgede tidsfaktor, før optimal livreddende behandling kan iværksættes på hospitalet?\nI sit svar til begge spørgsmål svarer regionen blandt andet:\n-Al ambulancepersonale er uddannet i at behandle hjertestop, og ifølge en ny dansk undersøgelse af lægers behandling af hjertestop præhospitalt er der en læge med til behandling\ni 72 % af tilfældene med hjertestop i Danmark. Det er altså ikke særegent for Bornholm, at der ikke altid er en læge med, skriver regionen og fortsætter:\n-For at sikre Bornholm bedst muligt er der en bedre dækning med ambulanceberedskab per indbygger og en relativt større dækning med paramedicinere end i den øvrige del af regionen.\nDe mange resterende spørgsmål og svar er vedhæftet under artiklen her og kan læses i deres fulde ordlyd.\nHtaw svar 1\nHtaw svar 2


Aarhus er landets største industriby, når man ser på antallet af industriarbejdspladser. Derfor lægger Aarhus’ seneste klimaplan op til et tættere samarbejde med kommunens industrivirksomheder. Arbejdet skal sikre, at brugen af olie og andre fossile brændstoffer reduceres i virksomhedernes produktion.\n”Der er et stort potentiale for at nedbringe forbruget af fossile brændstoffer i industrien. Der er en lang række muligheder for at reducere energiforbruget og erstatte olie med eksempelvis el. Men det kræver stadigt et udviklingsarbejde, for at industrivirksomhedernes produktion og de nye teknologier kan mødes. Og det udviklingsarbejde giver den nuværende klimaplan mulighed for,” siger Uffe Vinther Kristensen, der er udviklingskonsulent i Aarhus Kommunes klimasekretariat.\nFor at målet om mindre brug af fossile brændsler i industrien kan nås, er det nødvendigt at have fokus på implementeringen af nye teknologier hos industrivirksomhederne. Derfor går en del af arbejdet også ud på, at få virksomhederne i industrisektoren til at dele erfaringer på tværs.\n”Kommunens myndighedsafdelinger skal naturligvis bruge, at de allerede er i dialog med virksomhederne, til også at omfatte rådgivning og sparring i forhold til indfasning af fremtidens løsninger, der kan understøtte nye energikilder i industrisektoren,” siger Uffe Vinther Kristensen.\nUd over energieffektivisering og konvertering til vedvarende energikilder skal Aarhus Kommune arbejde målrettet på, at skabe de rammer der skal til, for at gøre brug af den overskudsvarme, der opstår i virksomhedernes industriproduktion.\nDet sidste ben i klimaplanens indsats på industriområdet er cirkulær økonomi. Der er et behov for billige råmaterialer og hvis den efterspørgsel fortsætter, skal presset på klodens råvareressourcer ned. Og her kommer cirkulær økonomi ind i billedet.\n”Det, der er affald for den ene virksomhed, kan være råmateriale for den anden. Det er – lidt forsimplet – det billede vi skal udfolde gennem arbejdet med cirkulær økonomi i industrisektoren. Det kræver dog, at vi udvikler nye forretningsmodeller og sammen med virksomhederne bliver klogere på, hvordan de kan øge samarbejdet indenfor cirkulær økonomi,” siger Uffe Vinther Kristensen.


S kalder Løhde i samråd over stigende konsulentforbrug - Altinget: embedsværk\nSimon Friis Date | 14. marts 2019 kl. 4:35 | Print\nSocialdemokratiets Benny Engelbrecht håber, at samrådet vil løfte sløret for, "hvad der er gået galt" med statens konsulentforbrug. Han stiller dog ingen garantier efter et potentielt regeringsskifte. (Foto: David Leth Williams/Ritzau Scanpix)\nNår VLAK står bag både velfærdsbesparelser og voksende konsulentforbrug, tegner det billedet af en regering, der er gået den helt forkerte vej.\nDet mener Socialdemokratiets finansordfører, Benny Engelbrecht, som nu indkalder innovationsminister Sophie Løhde (V) i samråd om sagen i Finansudvalget.\n”Det er en bekymrende udvikling, når man flytter penge fra de varme hænder og over på konsulenterne,” siger han.\nBaggrunden for indkaldelsen er Altingets dækning af statens konsulentforbrug, der i Løkkes regeringsperiode er steget fra 3,1 milliarder kroner til 4,6 milliarder kroner ifølge Moderniseringsstyrelsen.\nIfølge finansordføreren er selve beløbet problematisk, men der er også stor uvished om konsulenternes kvalitet.\nDerfor er det håbet, at innovationsministeren på et samråd kan løfte sløret for, hvad konsulentkronerne konkret er brugt på.\n”Jeg er skeptisk over for, at stigningen skulle afspejle bedre kvalitet. Men vi er nødt til at se, hvad man præcist har brugt ressourcerne på, og vi forventer en klar redegørelse. Har man for eksempel brugt konsulenterne på at nå frem til besparelser på velfærden?” siger han til Altinget.\nFinansordføreren henviser til den nuværende finansminister Kristian Jensens (V) kritiske sans for høje konsulentregninger, da Venstre sad i opposition.\nMen selv om rollerne i dag er byttet rundt, vil S ikke udstede garantier for, at der kommer et fald i konsulentforbruget.\n”Vi starter med at komme til bunds i problemet. Jeg vil ikke gå ind på forhånd med en konklusion, jeg vil først høre ministeren.”\nMen I har jo i hvert fald draget den konklusion, at I kritiserer selve beløbet. Når I har kritiseret Kristian Jensen for at være hyklerisk, er det så ikke en gratis omgang, hvis ikke I garanterer, at en S-ledet regering vil sænke konsulentforbruget?\n”Hvis vi kan bruge de samme værktøjer som sidst, vi var i regering, så er det nemt nok at nedbringe konsulentforbruget. Men det afhænger jo af, hvad årsagerne er.”\nSå I vil trække kritikken tilbage, hvis den nuværende regering viser sig at have en god forklaring på det stigende forbrug?\n”Hvis der kommer en virkelig god forklaring, vil vi lytte konstruktivt. Omvendt stiller jeg mig måske lidt tvivlende, når der er sket så voldsom en stigning.”\nHvis man sidder som potentiel S-vælger og synes, at det her er et vigtigt politisk spørgsmål, kan man så regne med, at en kommende S-ledet regering vil nedsætte forbruget?\n”Jeg vil meget nødig komme med løfter, før vi har en fuldstændig analyse. Før 2011 ville vi nedbringe antallet af konsulenter, og det lykkedes. Man kan diskutere, om det var nok, men dengang var det på baggrund af en analyse, og første skridt er her, at ministeren forklarer, hvad i alverden der er gået galt,” siger Benny Engelbrecht.\nForrige artikel Ny ambassadør for ledelse: Snakker vi kun om penge, kommer vi aldrig i det kreative hjørne Næste artikel EU-institutioner giver håndslag på aftale om whistleblowere


Monokultur » Thorning er ved at lære det\nThorning er ved at lære det\nDiverse — Drokles on October 18, 2007 at 4:27 pm\nSocialdemokraternes kønne formand, mener måske ikke så meget, men hun har dog en fin fornemmelse for hvad der er godt og ondt. Ifølge Nyhedsavisen sætter hun det islamiske tørklæde i modsætning til demokratiske værdier. Demokratiets modsætning må vel være det totalitære, men ikke et ord om Søren Krarup. Fra Nyhedavisen\nEn del af den personlige frihed er også friheden til at være anderledes. (…) Min grænse går ved, om en skolelærer kan møde op med tørklæde på i undervisningen. Det mener jeg ikke, de skal,« siger hun således.\nOgså når det kommer til et af forårets store debatemner – om offentligt ansatte muslimer, der ikke vil give hånd – er S-formanden klar i mælet.\nIfølge hende signalerer det, at kvinder og mænd er to forskellige racer, når muslimske mænd og kvinder ikke vil give hånd til det modsatte køn.\n»Hvis ikke det danske samfund siger nej til den form for forskelsbehandling, ender vi med at acceptere en kønsapartheid. Derfor er det også et rigtigt krav at stille til en offentligt ansat, at de naturligvis skal være villige til at give borgerne hånden, når de er på arbejde,« siger hun og sætter trumf på:\n»Hvis man ikke respekterer de værdier, kan man helt indlysende ikke være ansat i det offentlige.«\nHelle Thorning-Schmidt understreger dog over for Nyhedsavisen, at Folketinget ikke skal forvente lovforslag fra hende på de to områder:\n»Du kan opfatte det som udtryk for klare værdisynspunkter om, at eksempelvis tørklædet efter min mening ikke hører hjemme på hovedet af en kvinde, der underviser i folkeskolen.«\nGodt nok Helle! Og så betyder det ikke så meget at du ikke vil stille lovforslag om det i Folketinget, men det kunne være interessant at vide om du ville stemme for sådanne forslag, forudsat altså, at de ikke kom fra Krarup og ligesindede.\nDer er sandelig ved at ske skred i den almindelige opfattelse af tørklædet, der for hver dag får undermineret sin status, som et kuriøst udtryk for harmløs anderledeshed. Når Socialdemokratiets leder ser tørklædedebatten, som en debat om ligestilling og mennekselig værdighed og ikke en debat om religiøs frihed og kulturel mangfoldighed er det et sikkert tegn på at danskerne i stadig højere grad vælger at være tro overfor deres universelle værdier. Sagt på en anden måde så vælger danskerne mennesket til og ideologien fra. Kun idioter vil kalde det for islamofobi.\nJeg vil se en lovtekst, mod problemet, før jeg tror på noget som helst fremsat fra en Socialdemokrat.\nDe har stadig et meget blakket ry, for at løbe fra deres (valg)løfter.\nDet er ikke nok, kun at mene, der skal handling til, hvilket heller ikke er Socialdemokraternes stærke side, derfor blev de væltet af pinden i 2001, efter en laaaang handlingslammet periode.\nOm igen Helle, dur`ikke!\nComment by li — October 18, 2007 @ 4:52 pm\nHelt enig. Det er jo en total uforpligtende udtalelse Thorning-Schmidt kommer med. Men hvis hun virkelig fremsatte et konkret lovforslag ville hun jo nok få ballade med Auken-fløjen.\nComment by JensH — October 18, 2007 @ 6:45 pm\nJeg har altid ment, at Auken og Lykketoft høre hjemme i Enhedslisten, sammen med de andre fhv kommunister, nu islamfacister.\nComment by li — October 18, 2007 @ 7:19 pm\nJa det er uforpligtende, men det har osse en signalværdi. Prøv at kontrastere det med Poul Nyrup Rasmussen og hans bonerte rynken på næsen af al kritik af muslimer. Set fra en socialdemokrats synspunkt har man bevæget sig langt, og for mange af dem har det nok været en hård kamp at nå dertil hvor Helle Thorning-Scmidt kan sende sine forsigtige signaler.\nMen Socialdemokratiet har et stort problem hvis de fortsætter ad denne vej - for så kommer de til at ligne Dansk Folkeparti. Det parti de har gjort det til en nationalsport at skælde ud på. Og hvad så med de socialdemokratiske vælgere, vil de være trofaste…?\nComment by Mallebrok — October 18, 2007 @ 8:12 pm\n-> #4 Mallebrok\nDet er rigtigt, at Poul Nyrup Rasmussen nok er mest kendt for sin udtalelse om at DF og andre indvandringskritiske ikke var ’stuerene’. Men han prøvede faktisk også engang imellem at ’spille hård’ på udlændingeområdet, akkurat som Thorning-Schmidt gør det med sine tørklæde-udtalelser.\nEksempelvis kom Poul Nyrup med en udtalelse om, at ‘danske arbejdspladser ikke var indrettet til, at man skulle ligge med røven 5 gange i vejret i arbejdstiden’. Han prøvede også ved andre lejligheder at spille ‘hård banan’, men når det først kom til praksis, så gjorde han meget lidt for at bremse den massive tilstrømning af ‘flygtninge’ fra ikke-vestlige lande. På den baggrund har jeg ikke den store respekt for Thorning-Schmidts uforpligtende udtalelse om tørklæder.\nComment by JensH — October 19, 2007 @ 9:49 am\nUdtalelsen er bemærkelsesværdig for dens symboliværdi. Det er desværre et ret velkendt mønster. Og det er ikke begrænset til Socialdemokratiet.\nPolitikerne i Folketinget ved udmærket, at man ikke kan lave noget om, sålænge samme flertal i Folketinget har forpligtet Danmark på Den europæiske menneskerettighedskonvention.\nHvis Danmark vedtog et forbud mod tørklædet i folkeskolen, ville det sikkert blive indklaget til den europæiske menneskerettighedsdomstol, som i fald reguleringen var rettet mod det muslimske tørklæde ville kunne tænkes at underkende Danmark for brud på konventions artikel 9 om religionsfrihed.\nDet samme gælder udvisning af kulturberigere med kriminel løbebane.\nNår en politiker i Folketinget foreslår et indgreb men samtidig undlader at forholde sig til hvordan det konkret skal kunne lade sig gøre, er det ren propaganda.\nJeg ser ingen vilje hos Socialdemokratiet, men den “anstændige” borgerlige højrefløj anført af V og K er ikke meget bedre.\nComment by PerH — October 20, 2007 @ 12:40 pm\nJeg kan ikke forstå selektiviteten hos mange ellers fornuftige højrebloggere, når de kritiserer venstrefløjen for ikke at følge islamkritiske udtalelser op med konkret lovgivning men samtidig giver regeringen fribrev for præcis den samme opførsel.\nAnders Fogh har udtalt, at ytringsfriheden ikke skal være underlagt religiøse hensyn, helt fint men hvorfor følger den borgerlige fløj det ikke op med et konkret forslag om ophævelse af blasfemiparagraffen?\nDet siger jeg ikke for at forsvare venstreflø´jen, som med rette kan bebrejdes meget, men bedømt ud fra konkret handling, har regeringen faktisk heller ikke gjort noget for at forbyde tørklædet.\nKaren Jespersen har været på vild flugt fra sin tidligere holdning til et tørklædeforbud efter hun blev minister.\nComment by PerH — October 20, 2007 @ 1:14 pm\nDet er kun Dansk Folkeparti der står fast på modstanden mod tørklæder også i praksis. Karen Jespersen (V) vil kæmpe for retten til at bære tørklæde og Helle Thorning Schmidt har ikke opbakning til sin modstand mod tørklædet i sit bagland. Helle Thorning Schmidts parti er alt for splittet.\nComment by James — October 21, 2007 @ 6:29 pm\nJeg har aldrig hørt om den slags udtalelser fra Poul Nyrup Rasmussen, og jeg kan godt se i det lys at der er knap så meget at glæde sig over.\nMan kan dog sige at Helle Thorning-Schmidt med sin udtalelse legitimerer det at have en holdning imod muslimske tørklæder og at sige det offentligt. Poul Nyrup Rasmussen gjorde meget ud af at kvæle enhver fri diskussion af den slags emner.\nComment by Mallebrok — October 21, 2007 @ 7:45 pm\nPoul Nyrup var kendt for at væve men havde formentligt hjertet på rette sted.\nI sin nytårstale fra 1999 fremkom han med en masse uforpligtende udmeldinger om fælles værdier men støttede aldrig konkrete tiltag.\nDet er også værd at nævne, at selv den meget milde og helt uforpligtende formaning om at værne om fælles værdier blev kritiseret sønder og sammen af venstrefløjen.\nNyrup var nærmest lige så populistisk og fremmedfjendtsk som Pia . for at forholde sig kritisk til andres kulturer.\nHvis man sammenligner det henholdsvis Anders Fogh og Poul Nyrup har gjort på dette område, er det meget let — de har intet gjort.\nSå det er ikke fair at lægge Helle Thorning til last, at hun nøjes med at komme med tomme hensigtserklæringer, for regeringen er selv lige så vattet.\n“…Men der er også grupper, som klart tilkendegiver, at de slet ikke ønsker at være med. At de er ligeglade\nmed vore værdier og grundlag. Det er ikke acceptabelt, at en veluddannet tyrkisk pige i Danmark reelt bliver tvunget til at gifte sig med en mand fra en\nfjern tyrkisk landsby. For os er det en menneskeret på linie med enhver anden, at både kvinden og manden frit kan vælge sin partner. Der er alt for mange\neksempler på automatisk familiesammenføring, som har vist sig at være arrangerede og påtvungne. For at sikre sammenholdet i det danske samfund må vi stille\ntre krav, til indvandrerne og til os selv: Alle skal lære det danske sprog. Alle skal have et arbejde og mulighed for en uddannelse. Alle skal acceptere\nde værdier, det danske samfund bygger på. Respekten for vores grundlæggende værdier handler ikke om intolerance, at alle skal være ens, med samme tro.\nDen handler om et moderne livssyn og menneskesyn, som dette samfund bygger på for alle dets borgere. Vi vil ikke et Danmark med nye, dybe klasseskel. Alle\nskal være med - med pligter og rettigheder. Idealerne om lighed og fællesskab skal omfatte alle og respekteres af alle. Danske regler og love skal overholdes,\nhvad enten man kommer fra Lemvig eller fra Libanon.”\nStatsminister Poul Nyrup Rasmussen (nytårstale) bragt i Berlingske Tidende 02.01.2000\n“…Spørgsmålet om muslimske kvinders ret til at bære hovedtørklæde på jobbet skal afgøres på den enkelte arbejdsplads. Det mener statsminister Poul Nyrup Ramussen\n(S), der samtidig understreger, at det ikke er med nye kulturlove, at den aktuelle, voldsomme debat om tørklæderne skal dæmpes. ‘Det allerbedste er, at\nspørgsmålet finder sin naturlige løsning på\narbejdspladserne,’ siger Poul Nyrup Rasmussen. Nye kulturlove var ellers, hvad kulturminister Elsebeth Gerner Nielsen (R) i fredagens udgave af Aktuelt\npræsenterede som en løsning på den tilspidsede diskussion. Tanken var, at nye kulturlove kunne bidrage til at styrke den danske identitet. Ifølge kulturministeren\nhar danskerne et problem med deres egen identitet, når de reagerer så voldsomt på de muslimske kvinder . Ifølge en ny Gallup-undersøgelse offentliggjort\ni Berlingske Tidende i går afviser et flertal blandt danskerne, at muslimske kvinder skal have ret til at bære hovedtørklæde, hvis de er ansat i et supermarked.\nMen ny lovgivning er ifølge statsministeren ikke svaret på problemerne: ‘Nej, nej, nej. Løsningen er, at man stille og roligt på den enkelte arbejdsplads\nsnakker det igennem og respekterer hinanden,’ siger Nyrup . Det er hans indtryk, at arbejdsgiverne med signalet fra arbejdsminister Ove Hygum (S) nu har\nforstået, at det er ulovligt at afvise muslimske kvinder , der ønsker at bære tørklæde på jobbet. Samtidig opfordrer Nyrup til at have øje for debattens\nnuancer: ‘Det sker også i andre lande, at man stiller krav til fremmede folk. Jeg er sikker på, at danske kvinder kender til, at når de kommer til Iran\neller Irak med bare overarme, så skal der tages en trøje på. Det er ikke nogen enkel diskussion. For mig handler det her ikke om diskrimination, men om\nat finde en folkelig løsning,’ siger Nyrup .”\nComment by PerH — October 22, 2007 @ 8:11 am\nDet virker overordnet set som om , at højrebloggerne ensidigt går efter venstrefløjen, men næsten freder den borgerlige fløj på trods af at den (undtagen DF) på mange områder lader stå til over for islamiseringen af Danmark.\nKære borgerlige. I har flertal brug det til noget fornuftigt. Hvis vi er heldige får Socialdemokratiet ikke regeringsmagten, så om Helle Thorning faktisk mener noget seriøst med sin afstandtagen er faktisk mindre vigtigt.\nComment by PerH — October 22, 2007 @ 8:34 am\nJeg mener at Helle Thornings udtalelse er en del af en ændret diskurs i dansk politik. Det er ufarligt for en Socialdemokratisk leder at komme med kritik af muslimsk menneskesyn både i den brede offentlighed og internt i partiet. Koncensus i Socialdemokratiet er derfor idag en stille skepsis overfor islam.\nOm jeg tiltror dem evnerne til en fast kurst overfor de muslimske masser er en anden sag, men dansk poltik har i de senere år skiftet karakter og jeg tror ikke at vi har fundet det naturlige leje endnu.\nPer H har helt ret i at de borgerlige ikke er kritiseret nok for deres vaklen i indvandringsspørgsmålet i den danske bloggosfære og heller ikke her på Monokultur, men det skyldes nok at de ligger i ly af venstrefløjen. Venstrefløjens svigt af Danmark, som de vil vælge at se som samfundet, er således det mest spektakulære fordi de direkte ophøjede det til ideal og målrettet arbejdede hen imod nationens opløsning. Det er trodst alt venstrefløjens og kulturradikalismens logik, der har formuleret det politiske sprog og dermed den politiske logik i mange årtier. Dette opgør er på ingen måde tilendebragt, konservatismen er blot i offentsiven.\nMen det er rigtigt at de borgerliges opvågnen ligger i deres afhængighed af Dansk Folkeparti. De borgerlige var helt passive i 80′erne bortset fra Ninn Hansen der måtte føre sin, desværre ulovlige, kamp i dølgsmål, som de også var helt tavse i 90′erne. Det var kampen mellem de pæne fra Radikale Venstre og den vulgære opkomling Dansk Folkeparti der afgjorde de borgerliges stilling. De borgerlige har kun gjort en dyd ud af nødvendigheden.\nComment by Drokles — October 22, 2007 @ 4:38 pm\nJeg håber inderligt du har ret i, at det konservative projekt ikke er tilendebragt. Og skulle regeringen vinde et nyt styrket mandat med DF, er det en klar og utvetydig tillidserklæring til den værdipolitiske kurs, som statsministeren i ord har forsøgt at gøde jorden for siden magtskiftet.\nTaktisk er det naturligvis klogest at undergrave venstrefløjens troværdighed ved at prikke i yderperiferien af dens mærkesager.\nMan kan ikke forvente, at det mentale klima på nuværende tidspunkt er klar til det store opgør, men derfor er det desto vigtigere at holde det borgerlige establishment til ilden. Omvendelsen fra multikulturalismens excesser forekommer ikke helt oprigtig, når statsministeren roser Ayaan Hirsi Ali og giver hende en frihedspris på vegne af Danmarks liberale parti men helt undlader at tage hendes islamkritik til hjertet og drage de helt nødvendige realpolitiske konsekvenser.\n- En revision af de internationale konventioner.\n- En national konsensus om begrænsning af migration fra muslimske lande.\n- Effektiv repression af islamiske særkrav i folkeskolen og i andre offentlige institutioner, hvor det for øjeblikket ser ud som om at regeringen lader stå til og overlader kampen til lokale myndigheder under dække af respekt for det lokale selvstyre.\nHvis ikke det var for afhængigheden af DF, kunne jeg befrygte at regeringens slingrekurs ville tage et skarpt og ubehageligt venstresving.\nNæste folketingsvalg bliver derfor ikke kun et valg mellem højre og venstre, det må også i tilfælde af en ny borgerlig sejr afstedkomme et opgør med den spidsborgerlige anstændighed, der søger sin legitimitet gennem en afstandtagen fra DF og den førte udlændingepolitik.\nBorgerlige som Birthe Rønn Hornbech må tvinges til at bekende kulør og en gang for alle vise hvor de hører til. Hvis det de i virkeligheden ønsker er en “anstændig” udlændingepolitik, er Ny Alliance eller Det radikale venstre sikkert åbent for dem. Men dertil er vi slet ikke kommet endnu. Når Helle Thorning Schmidt og toppen i Socialdemokratiet er begyndt at udtrykke sig islamkritisk — omend det stadig er meget forsigtigt med de sædvanlige forbehold — er det sikkert ikke forårsaget af nogen dyb selvransagelse men alene af frygten for fornyet vælgerflugt til DF. Socialdemokratiets top er præcist lige så opportunistisk og valende, den kan slippe af sted med.\nDerfor er fortsat indflydelse til DF en uomgængelig nødvendighed for at vi kan opretholde presset på begge fløje.\nComment by PerH — October 23, 2007 @ 2:18 pm\nDet fortvivlende er, at DF nok har en realistisk indvandrer- og integrations-politik, men deres velfærdsøkonomiske ideer er så langt ude i hampen, at det er nærmest er umuligt for mig at stemme på dem. Hertil kommer så, at deres mening på et hvilket som helst område er nøje i tråd med flertallet i den til enhver tid nyeste Gallup-måling.\nSidste gang Danmark gloede ned i den økonomiske afgrund tog det 20 år at komme på ret kurs igen. Nu ved jeg ikke med dig, men jeg er gammel nok til at huske de år. Tro mig, det var IKKE en munter oplevelse.\nPå den anden side er klokken fem minutter i 12 hvad angår den muslimske indvandring, og den misere vil være betydeligt vanskeligere at komme ud af. Så måske er DF trods alt en overvejelse værd?!\nComment by Mikael — October 23, 2007 @ 3:25 pm\nJeg kan sådan set fuldt ud tilslutte mig dine betragtninger og forbehold vedrørende DF, som jeg heller ikke anser for et ansvarligt parti — på andet end udlændingeområdet.\nDeres velfærdspolitik er totalt urealistisk og ville hvis partiet var venstreorienteret ikke være til at skelne fra Socialdemokratiet i gamle dage.\nJeg er ikke gammel nok til at huske tiden under Anker Jørgensen, men jeg husker tydeligt fattigfirserne, som jo faktisk var forårsaget af den socialdemokratiske regerings overforbrug og gældsætning af landet.\nJeg kunne derfor godt frygte, at DF sejrer sig selv ihjel, og hvis partiet ikke holdes i stram snor på velfærdsområdet, ender det galt.\nNu er der imidlertid det at holde i mente, at selve islamiseringen af Europa er af en sådan alvor, at stridigheder om velfærdspolitikken ihvertfald på kort sigt må hvile til fordel for en fælles front. Jeg er tidligere venstreorienteret, og på mange områder bryder jeg mig ikke om den konservatisme, som Søren krarup m.fl er talsmænd for, men jeg må på den anden side erkende, at masseindvandringen med dens tilhørende velsignelser som et af venstrefløjens projekter udgør en eksistentiel trussel mod selve grundstenen i demokratiet.\nHvis eller når muslimerne opnår en befolkningsandel over hele Europa på over 20 procent, kollapser ideen om samhørighed og med den den solidaritet, som er en betingelse for det civile samfund. På det tidspunkt bliver enhver uenighed om medieskatten og gratis bleer til børnehaverne til et rent akademisk spørgsmål.\nJeg frygter et sammenbrud i lov og orden, som måske på kort sigt kan udskydes ved at den rige indfødte middelklasse frivilligt ghettoriserer sig i et håb om at holde lovløsheden fra livet. Dem, der lever udenfor vil af gode grunde føle sig svigtet, og det kan ikke undgå at undergrave velfærdsstaten, ud over at selve ideen om en stat med et effektivt voldsmonopol af mange herefter må anses for illegitim. Når staten svigter sin sociale kontrakt med borgerne ved at undlade at yde dem beskyttelse, mister den sin legitimitet, og forgerne kommer til at føle foragt for dens institutioner.\nDet er allerede en snigende tendens, vi ser i forbindelse med udmeldingerne fra politiet om, at jøder af hensyn til deres egen sikkerhed må afholde sig fra at komme i bestemte bydele, og eftergivenheden over for bøllerne omkring det tidligere ungdomshus.\nDet er ikke problemer, som venstrefløjen eller den traditionelle liberale højrefløj har evne og vilje til at takle, for hele deres diskurs er utilstrækkelig til at behandle problemerne som andet end økonomiske uretfærdighed eller moralsk forfald.\nDF er på visse måder et utroværdigt parti, men de har forstået en ting, som andre hidtil ikke har ville røre med en ildtang — nemligk at islam som kulturelt rigiditet meem er farligt for vestens eksistens.\nDet er sådan set alt, for uanset om man er liberal, socialist eller kulturkristen konservativ, er ens livsform umulig i et samfund med selv et væsentligt muslimsk mindretal.\nDerfor holder jeg fast ved DF, ikke fordi de er gode af hjertet, men fordi de ved at sætte indvandringen til debat har bidraget til at udvide rammerne for legitim diskurs. De tvinger de øvrige partier til at forholde sig til problemet, hvilket de andre ikke ville have gjort af egen drift. DF får alligevel aldrig lov til at styre velfærdspolitikken, så der er næppe noget at frygte. DF skal forst og fremmest fortsætte med det, som de er bedst til, nemlig at presse de andre partier til større fornuft. Hvis DF-barometret falder ved næste valg, kan du omvendt være sikker på, at det af venstrefløjen vil blive taget som tegn på at alt igen er ved det gamle.\nComment by PerH — October 23, 2007 @ 4:18 pm\nDF har sommetider trukket i land og deres behandling af Merethe Egeberg Holm var dybt opportunistisk.\nDer er næppe nogen tvivl om, at hun blot sagde det som flertallet af vælgerne tænker, men fordi DF er regeringsbærende, og partiledelsen lige så enevældig som politbureauet i det sovjettiske kommunistparti, var eksklusionen ikke overraskende.\nPå den anden side, var udtalelsens hårdhed nok for meget selv for mange af partiets vælgere, så man skal nok ikke lægge alt for meget i det.\nDet er dog et tydeligt fingerpeg om, at selv DF er utilbøjelig til at drage den endelige konklusion af sin islamkritik, nemlig at vesten alvorligt må overveje sin sikkerhed. Den amerikanske kommentator Lawrence Auster har foreslået, at vesten i stedet for at føre krig mod islam i stedet for accepterer, at islam ikke kan reformeres, og at vi alle er bedst tjent med seperation fra den muslimske verden. Og kommentator ved The New York Times Thomas L. Friedman har forbigående været inde på det samme problem, i en bemærkning om Irak, hvori han helt ukarakteristisk udtrykker frustration over, at hans pigers liv på en god dag skal være afhængigt af vindene fra den islamiske verden.\nComment by PerH — October 23, 2007 @ 4:57 pm\n[...] Det er den foreløbige kulmination på en udvikling i Socialdemokratiets genrejsning, som jeg følger lidt på afstand f.eks. i Thorning tager ved lære, Helle Thorning overrasker og Folketingsdebat med overraskende melding. Begravet under falske argumenter om vælgeranalyse og valgtaktik gryner nu tiden for et socialdemokrati, der tør tage den - for dem - så klare og logiske konsekvens at koble indvandring og velfærd sammen. Ikke bare hvad angår udgifter og indtægter til staten, der er det argument der lettest lader sig sluge. Men også - og den tid er lige om hjørnet - argumentet om det underforståede sammenhold, den nationale tillid, der danner selve præmissen for velfærdstaten. Denne anden erkendelse, erkendelsen af kultur som forudsætning for økonomi, af sammenhængen mellem indvandring og velfærd får stor betydning for hvordan vi kommer til at debatere den kvalificerede arbejdskraft, man til tider vil gøre brug af. Hvorfra de kommer og på hvilke betingelser de befinder sig i landet og hvor længe vil i stigende grad blive præget af realiteter frem for idealistiske sværmerier. Helle Thorning har, udover flotte ben, grundlæggende sunde værdier og det det vil være en fordel hvis hun turde føre politik på dem uden skelen til småtskårne politiske rådgivere. [...]\nPingback by Monokultur » Socialdemokratiet tager ved lære — January 7, 2008 @ 5:32 am


Bundkort, Intel d. 03. januar. 2017, skrevet af freak_master 0 Kommentarer. Vist: 17147 gange.\nBIOS'en er ikke blevet ændret siden vi testede Gigabyte's Z170X-Ultra Gaming, så jeg har lånt afsnittet herfra.\nBIOS brugerfladen fra Gigabyte er blevet genopfrisket til Z170X kortet. Indledningvis bliver mand mødt af en simpel udgave af BIOS, hvor man har mulighed for at se nyttig system informationer, og lave basale ændringer til ting som sine blæsere.\nSkifter man til den avancerede udgave af BIOS, kommer der dog straks mange flere muligheder fordelt på seks faneblade. Under M.I.T. er hvor man finder mulighederne i forbindelse med overclocking, hvor du kan ændre på indstillinger for CPU, RAM og Core Voltage.\nVælger man Advanced Frequency Setting, har du mulighed for at ændre på en lang række indstillinger bundet til CPU´en. Det er også her du finder muligheden for at ændre på CPU Clock Ratio.\nAdvanced Memory Setting giver som navnet antyder adgang til ændringer i RAM indstillingerne bl.a. aktivering af XMP profil.\nAdvanced Voltage Setting åbner for mulighederne for at ændre et vælg af forskellige indstillinger, mest benyttede af dem dog nok CPU Vcore indstillingen.\nUnder System fanebladet har du mulighed for en hurtig oversigt over dit system, og kontrollerer BIOS version og andet.\nBIOS fanebladet giver dig mulighed for at ændre på en række indstillinger for BIOS, som Fast Boot og vælge primært Boot drev.\nPeripherals fanen er hvor du finder muligheden for at ændre indstillinger for nogen af dine tilsluttede enheder fx. via Thunderbolt eller for dine SATA tilslutninger.\nUnder Chipset fanen har du mulighed for at kigger nærmere på indstillinger knyttet op på chipsettet.\nPower giver dig ikke overraskende muligheder for at ændre på indstillinger for strømstyring af systemet.\nSave & Exit fanen er hvor du vælger om du vil gemme de ændringer du har foretaget på systemet. Meget praktisk har man også mulighed for at gemme forskellige profiler, som så kan gemmes eller indlæses herfra.\nPå næste side ser vi nærmere på den Windows software der er med til kortet.


Dansk (bæredygtig) mode hitter | Fashion-post.dk\nDansk (bæredygtig) mode hitter\nRedaktionen\ton May 21, 2016 at 3:00 pm\nDer er fokus på miljø og mode for tiden. Og det er blevet hot at tage ansvar. Det kunne i den grad ses, da København i sidste uge var vært for et brancheevent, der går under navnet Copenhagen Fashion Summit, der har til formål at øge interessen og mulighederne for at producere tøj og mode på en mere ansvarlig og miljørigtig måde. 52 prominente navne var linet op til at tale om sagen, her iblandt internationale og anerkendte navne som Fashion Director Vanessa Friedman fra New York Times, Suzy Menkes fra Vogue, Hannah Jones CEO Nike Inc., Anna Gedda Head of Sustainability for H&M, og så selvfølgelig vores egen modeinteresserede Kronprinsesse Mary.\nEfter nogle intense dage lykkedes det at nå frem til flere forskellige nye guidelines og ideer til, hvordan mode og bæredygtighed kan hænge sammen. Blandt dem var lanceringen af Camera Nazionale della Moda Italian’s ‘Chemical substance Guidelines’, der har til formål gradvist at reducere brugen af kemikalier i tøjet. Samt lanceringen af projektet ‘Ocean Clean Wash Charter’ i samarbejde med Plastic Soup Foundation der skal være med til at mindske det micro-plastic udslip der sker, når man vasker tøj.\nUd over gode ideer og inspiration fik København som by en massiv eksponering, som et cool sted hvor moden tager ansvar. Se her, hvad nogle af vores yndlingsprofiler faldt for under deres besøg i København.\nChristine Centenera – moderedaktør Vogue Australia\nVogue-redaktøren boede fashionabelt på hotel D’Angleterre og have kun en kort gåtur til hendes nye københavnske yndlingsområde – Nyhavn.\nMario Testino – fotograf Den verdensberømte fotograf var bl.a også i byen for at åbne sin fotoudstilling ‘No limits’ på Kunstforeningen Gl. Strand. Mario indtog København, som en ægte Københavner – på cykel, og forelskede sig undervejs i det smukke Kastellet.\nMira Duma – Co-founder Büro\nSkønne russiske Mira skulle naturligvis forbi den lille havfrue og snappe et billede af de eventyrlige kongelige livvagter.\nSuzy Menkes – Vogue International Editor\nSuzy var også forelsket i Københavns mange kanaler og gamle både. Og så forelskede hun sig i både designeren Stine Goya og hendes Flora Danica service, da hun nød en privat middag hos hende.\nSofi Fahrman – Blogger på theyuoway.com\nHyggede sig med modekollegaen Pernille Teisbæk på en lille after-work kanal-sejltur og havde også tid til at slå et smut forbi Mario Testinos udstilling.\nCamille Charriere – Blogger på camilleovertherainbow.com\nDen franske blogger Camille var ikke i tvivl om, at København var the-place-to-be sidste uge og lagde skønne billeder af Nyhavn og (den obligatoriske) Mario Testino fotoudstilling på på hendes instaprofil.\nAmber Valetta – model og skuespiller\nVar sammen med Derek Blasberg vært på Copenhagen Fashion Summit. Og selvom programmet var fyldt blev der alligevel tid til at se sig lidt om i København.\nBæredygtigCopenhagenCopenhagen Fashion SummitfashionInstagramNews 1


Find vej gennem bankernes utallige lånemuligheder | Berlingske Business\nFind vej gennem bankernes utallige lånemuligheder\nTirsdag d. 31. maj 2016, kl. 10.06\nDet kan ofte føles som en fuldstændig uoverskuelig opgave at skulle sætte sig ind i bankverdenens termer og forvirrende fagbegreber, når man ønsker at optage et boliglån. Men bankerne har efterhånden fundet frem til en række metoder, som i højere grad efterlever kundernes ønsker om mere gennemskuelige løsninger.\nSelv om mange danske banker fortsat forsøger sig med ugennemsigtige lånetyper med flere sammensætningsmuligheder end man kan tælle til, så har visse banker fået øjnene op for en mere håndgribelig tilgang med kunden i fokus. Her er det i særlig grad bankkundernes ønske om at få forøget det essentielle indblik i det til tider forvirrende begrebsapparat, der imødekommes gennem større fokus på formidling, rådgivning og vejledning gennem hele processen. Selv om bankerne i langt de fleste tilfælde har et oprigtigt ønske om at oplyse og guide kunden igennem mulighederne på bedste vis, så udviser mange bankkunder en stor portion mistillid, når det kommer til de store beslutninger om boliglån – men man gør dog også klogt i at opretholde sin snusfornuft. Nedenfor finder du et par gode råd samt et indblik i nogle af bankernes bedste tilbud til kommende boligejere.\nGrib muligheden for vejledning:\nI en verden af omskiftelige forhold og ikke altid lige indlysende valg for kommende boligejere, er det centrale omdrejningspunkt i startfasen et solidt informationsgrundlag. Selv om bankerne har en mere eller mindre entydig økonomisk interesse, foreligger der stadig et stort konkurrencepres på markedet, og derfor er kompetent rådgivning blandt de mest grundlæggende salgsparametre. Grib muligheden for professionel og effektiv rådgivning, så du ved, hvordan du er stillet – et boligkøb begynder altid i banken.\nBanker, som blandt andet Arbejdernes Landsbank, har udarbejdet en boliglånsberegner, hvor du lynhurtigt kan opnå et overblik over hvor stort et beløb, du kan købe bolig for, samt hvor meget det vil koste dig at låne, alt efter hvilken lånetype der vælges. De beløb, der fastsættes af låneberegneren skal dog anses som vejledende, idet de faktiske beløb vil være bestemt af flere indøvende faktorer, som sammen indgår i det endelige og mere nuancerede billede af din privatøkonomi.\nRenteudviklingen kan ikke forudsiges:\nSelv om både bankeksperter, økonomiske vismænd, tænketanke og ikke mindst låntageren selv forsøger at spekulere i rentens fremtidige udvikling, så kan det ene bud være lige så godt som det andet. Det er derfor af stor betydning, at beslutningen om et huslån foretages på baggrund af et fornuftigt ræsonnement af flere forskellige lånetyper, hvorved fleksibiliteten optimeres og du dermed kan sidde i huset, selv hvis renten skulle ske at gå modsat forventningerne. Her spiller risikovilligheden ligeledes ind. Vurdér hvor meget din økonomi kan klare ud fra et kritisk blik på de mange omskiftelige forhold, der spiller ind – herunder specielt ved forringede økonomiske betingelser, så du har råd til at blive siddende, hvis virkeligheden går modsat forventningerne.\nUsikkerheden er uundgåelig:\nSammenligning af lånetyper- og ydelser er blandt de største udfordringer, og uanset hvordan man vender og drejer de forskellige muligheder, vil der altid være en vis usikkerhed og risiko forbundet med det valg, man ender med at træffe. Det er derfor vigtigt at være afklaret med det faktum, at usikkerheden er et parameter, man ikke kan komme udenom, når man vil tættere på at få realiseret sine drømme om boligkøb eller modernisering af sin nuværende bolig.


Nr. 75 af 140 Kaffe og te i KøbenhavnNr. 957 af 2.351 Spisesteder i København\nStudiestraede 21, København 1455, Danmark\nSå landede Den Gode Kaffe i Valby :-D\nSå kom Riccos til Valby. Tak for det Ricco! :-) Vi har flere populære kaffebarer i Valby. Desværre kan ingen af dem lave kaffe. Men det kan Ricco (som selv importerer og rister sin kaffe). Her til Valby har han tilmed fået en Rolls Royce...Mere\nDet er anden gang vi er på Ryesgades kaffebar. Håbede at første gang var en engangsforseelse hvad angår servicen, men anden gang overgik første besøg. Der står tre ansatte bag disken og arbejder, men ingen tager sig tid til at sige "Lige et øjeblik", så...Mere\nVi fik en lækker hjemmebagt bolle med ost, god kaffe og skøn yoghurt med müsli. Dejlig morgenmad og meget venlig betjening. Det var dog den i Store Kongensgade!!!!\nVi fik de lækreste hjemmebagte sandwiches med gedeost, salat og hjemmelavet pesto. Velsmagende og skønt sammen med ingefær-/gulerodsjuicen. Man skal ikke have travlt, da der kun stod én til at ekspedere. Til gengæld er det værd at vente på!\nMon Ricco ved det???\nVille fredag den 15/5 med teenagedatteren en smut på Riccos kaffebar i Ryesgade. Kl. var 19.00 og først troede vi, at der var lukket for der var ikke et øje derinde. Så dukkede der et par unge kvinder op bag disken og vi gik ind...Mere\n8 Tak, AFMCph\nEn fin café for studerende\nVi skulle bare have en smule at spise, og menukortet var meget overskueligt. Venlig betjening og interiør i gammel 60'er/70'er stil. Deres kyllinge sandwich kan anbefales. Kaffen var god og kraftig, men selv om jeg bestilte en stor kaffe, var koppen kun lidt over halv...Mere\nGennemsnit god kaffebar\nRiccos kaffebar på Strandboulevarden har alle betingelser for at blive mit stamsted! Der er god plads, så det er perfekt til at mødes med venner, holde møder eller sidde og som kontorplads. Priserne er almindeligt café-høje. Kaffen er udmærket ligesom mad og kager. Det er...Mere\nKøbte morgenmad med kaffe og fik lov til at sidde og skrive på min opgave, uden at blive bedt om at enten købe mere eller gå. Det er god service. Pigerne gav ok service, mangler dog mere smil 😄\nIndretningen er ved at være lige lovlig hipster smart, men kaffen er og bliver fabelagtig. Selvom der kan købes kaffe på alle gadehjørner i København er Ricco værd at gå efter\nFørste besøg motiverer ikke til flere\nCaféer er der masser af i København. For at skille sig ud så man ikke ser efter en bestemt café fremfor en anden skal man have et særpræg. Jeg besøgte RIccos Kaffebar på Hauser Plads for første gang. Det efterlader et indtryk af en ganske...Mere\nAdresse: Studiestraede 21, København 1455, Danmark\nTelefonnummer: +45(0)3121 0440